મહાપાલિકામાં ગત ૧૮મી ડિસેમ્બરના રોજ મળેલી જનરલ બોર્ડની બેઠકમાં ગેરબંધારણીય રીતે સભાગૃહમાં પોલીસને પ્રવેશ આપી જીપીએમસી એકટનો ભંગ કરનાર અને સામાન્ય સભાના નિયમનો છડેચોક ઉલાળીયો કરનાર મેયર બીનાબેન આચાર્ય વિરુધ્ધ કાયદેસરની કાર્યવાહી કરવા માટે શહેરી વિકાસ વિભાગ દ્વારા આદેશ આપવામાં આવ્યા છે. મ્યુનિ. કમિશનર ઉદિત અગ્રવાલને કાર્યવાહી કરવાની સુચના આપવામાં આવી હોય તેઓ ૧લી જાન્યુઆરી સુધી રજા પર ઉતરી ગયા હોવાનું જાણવા મળી રહ્યું છે.